Schliaziuns

11

Ella cuntinuescha mintga secunda. Cler, ins vegn adina pli vegl. Quai è curius. Ed en in pèr onns guardain nus tuts puspè ora dal tuttafatg auter. Mischa, Sebastian e Ben han alura forsa ina barba.
Tuttenina stoss jau rir.	

5

“Igl è propi curius”, di Ben e scurlatta il chau, “ch’ins viva e mora lura.”
“Ed avant han ins anc ris”, aud jau mamezza a dir da bass, “ e tuttenina na fan ins nagut pli. Giascha simplamain qua.”  
“Quai capita a nus tuts”, di Sebastian. “Murir sto mintgin da nus.”	

14

Ed jau mangiass mo anc dultscharias e petta e glatsch. Ed jau sgulass en l’America.”
“U en l’Antarctis”, cumplettescha Sebastian. 
“Observar ils pinguins.”
“E las balenas.” Mischa sfrigna.	

17

Ma ampuaunas pon ins tuttina mangiar, era sch’ins è trist.
Nus currin tras il guaud. Ed jau sun cuntenta che jau hai Ben, Sebastian e Mischa. Cun els èsi bel. 
Quai èsi propi.	

7

“Sa nua ch’ins è cura ch’ins è mort?”, ponderesch jau e guard spert sin ils auters. 
“Nua?” Ben dat in curt rir, “en fossa sa chapescha.”
Jau tir la bucca. “Il corp giascha qua e vegn en la terra, quai sai jau era. Ma ... ma l’olma.” Jau auz las spatlas da quai malsegir. 	

13

“Cler, avant nus han era gia vivì blers carstgauns. Tschientaners a la lunga. E quels tuts èn morts e na pudevan forsa betg s’imaginar quai sco nus.”
“Sche jau savess che jau avess mo anc in mez onn da viver”, di Ben, “alura na giess jau gnanca in di pli a scola.	

16

Ampuaunas! Mmh! Nus tuts litgain ils lefs. E curt suenter essan nus gia sin via. In lieu, nua ch’i dat massadas ampuaunas nairas, na dastgain nus betg manchentar, en nagin cas. Malgrà che jau sun anc adina trista pervi da dunna Brandstetter, cler.	

1

Jau vom pir tard tar la chamona sin la planta. Mischa, Sebastian e Ben èn daditg là. Cura che jau arriv san els immediat tge ch’è capità. Jau guard, sco ch’i para, propi ora fitg trista. 	

9

Jau stoss pensar a dunna Brandstetter. Sa sche si’olma è ussa era insanua? Betg pli en ses corp, manegel jau. Forsa taidla ella insaco tge che nus schain. Però ... jau na sai er betg exact. Quai è tut uschè cumplitgà. Insumma,  mo l’imaginaziun!	

3

El targlina e di alura: “Mia sora pitschna è morta avant trais onns. Ella è vegnida sut in auto.” Mischa tschiffa ina frastga e rumpa quella permez.
“Ella è currida sin via senza guardar. Pervi d’in chaun ch’era da tschella vart.”	

15

“Jau sgulass cun in ballun ad aria chauda”, ponderesch jau. Enfin al Himalaia.”
“E cun ina racheta sin la glina”, di Mischa. El suspira, sa penda alura cun omadus bratschs vi d’in rom. 
“Jau enconusch in lieu, nua ch’igl ha ussa massadas ampuaunas nairas.”	

6

“Ma quai è sgarschaivel.”
“Sch’ins ha gì ina lunga vita, n’è quai forsa betg pli uschè nausch.”
“Forsa”. 
“Ma forsa era betg.”	

4

Nus essan murquiets, Ben, Sebastian ed jau. E Mischa na di er nagut pli. 
Sche jau m’imaginesch ch’ina tala chaussa fiss capitada a Niko!
Mischa dat ina fladada profunda. “Nus giain savens tar ella sin fossa”, di e. “La stad guarda quella adina ora fitg bella, cun tut las flurs.”	

10

Ed alura stoss jau pensar a tatta Elsa. Ed a tatta e tat e bab e mamma ed a Niko. Ed Mischa, Sebastian e Ben. Nus tuts vivain anc. Nagin na sa quant ditg. Nagin na sa. E tut va vinavant, la vita na sa ferma mai. Mai.	

2

Nus sesin tuts quatter en nossa chasa dad aissas, roma e frastgas ed jau di: “Jau hai anc mai fatg l’experientscha ch’insatgi che jau enconusch è mort. E ch’era talmain gentil.”
Sebastian e Ben n’han era anc mai fatg quest’experientscha. Mischa bain. Nus guardain sin el.	
“Jau crai ch’ella è insanua”, di Mischa. 

8

“E nua?”
“Ebain. Insanua en l’aria u en tschiel – u en l’aua. U sin in’autra staila. Simplamain insanua. L’olma na pon ins betg vesair. Quella po esser dapertut.”	

12

“As imaginai ina giada co che vus guardais ora cun barba”, di jau. Ed ussa sfrignan era els. 
“Ed in bel di vegnan las barbas grischas”, cuntinuesch jau. “E voss uffants survegnan gia ina. Almain voss figls.”
“Enfin ch’era lur barbas èn grischas.”
“Ed adina vinavant.”